**Ahojte členovia, priatelia a priaznivci RC AMK,**

ako každý rok, opäť prichádza čas, kedy môžete poukázať 2% - 3% z Vašich daní nášmu **RC Auto Model Klubu**.

Pre vás to nie je veľmi náročné a nám to veľmi pomôže.

Vaše 2 % pre nás znamenajú prejavenie dôvery a podporu v rozvíjaní našich aktivít ako aj rozvoj RC AMK AKADÉMIE.

Všetci robíme prácu okolo klubu ako dobrovoľníci, no napriek tomu sa bez financií nezaobídeme. Potrebujeme zaplatiť napr. prenájom telocvične, závodnej dráhy v Sásovej, prevádzku Akadémie a podobne.

**Ako na to?**

Základ je zohnať čo najviac ochotných darcov a požiadať ich, aby svoje 2% poslali nám, teda :

|  |  |
| --- | --- |
| Obchodné meno (Názov): | **RC Auto Model Klub Banská Bystrica** |
| Právna forma: | Občianske združenie |
| IČO/SID: | 50030957 |
| Sídlo: | 974 04 Banská Bystrica, Oremburská 6 |

**Termíny :**

**Do 30.4.202 ak je darca zamestnancom.**

Zamestnanec požiada zamestnávateľa o vydanie tzv. **"**[**Potvrdenie-o-zaplateni-dane-z-prijmov-zo-zavislej-cinnosti\_za\_2019.pdf**](https://cloud6s.edupage.org/cloud/Potvrdenie-o-zaplateni-dane-z-prijmov-zo-zavislej-cinnosti_za_2019.pdf?z%3AVjUIAlVFcNlmi2GJzhM8HREzxDstLDy2QRa4oGEnGoRIf6T9BSZ5u8A6OByrelMZ) **"**

a vyplní priložené tlačivo **"*Vyhlasenie-o-poukazani-podielu-zaplatenej-dane-z-prijmov\_FO\_za\_2019.pdf“***

Ak ste pracovali v roku 2019 pre RC AMK aspoň 40 hodín ako DOBROVOĽNÍK, máte možnosť venovať 3% z dane. Radi vám vydáme potvrdenie o vykonaní tejto dobrovoľníckej práci.

**Do 31.03.2020 ak je darca právnická osoba.**

V rámci DP sa poukazujú aj 2% z dane – POZOR! ak chce právnická osoba poukázať 2% z dane, termín na podanie daňového priznania je zároveň aj posledným termínom na darovanie financií vo výške 0,5%. Ak právnická osoba nedaruje 0,5%, tak v roku 2020 môže poukázať iba 1,0% z dane.

Ak právnická osoba oznámi daňovému úradu predĺženie termínu na podanie daňového priznania, tak “2%” poukazuje v tomto predĺženom termíne! Pokiaľ má právnická osoba hospodársky rok odlišný od kalendárneho roka, podáva daňové priznanie a poukazuje 2% v termíne na podanie daňového priznania.

*Viac podrobností na tejto stránke :*

[*http://rozhodni.sk/poukazatel/tlaciva-na-poukazanie-2-z-dane/*](http://rozhodni.sk/poukazatel/tlaciva-na-poukazanie-2-z-dane/) *prípadne neváhajte kontaktovať Mira Škorupu (0918-539101)*

**Všetkým darcom vopred ďakujeme.**

Všetky tlačivá s predvyplnenými údajmi spoločenstva nájdete na našej webovej stránke [www.rcamk.sk](http://www.rcamk.sk).